OpenLLM-France/wikimedia huggingface dataset:
# Tyrone udalerria, Franklin konderria (Illinois)

Tyrone udalerria Ameriketako Estatu Batuetako Illinois estatuko udalerri bat da, Franklin konderrian. Azken zentsuaren arabera 4.706 biztanle zituen, 35.81 milia karratu (92.7 km$^2$) eremuan.

## Ekonomia

2020ko zentsuaren arabera, Tyrone udalerrian 2139 etxebizitza zeuden. Per capita diru-sarrerak 24.533 estatubatuar dolar ziren.

## Kanpo estekak

* Datuak: Q7861649
# Tyrrell konderria (Ipar Carolina)

Tyrrell konderria (ingelesez: Tyrrell County) Ipar Carolinako konderri bat da, Ameriketako Estatu Batuetan. Hiriburua Columbia da. 2010eko zentsuaren arabera 4.407 biztanle zituen, Tyrrell kilometro koadroko azaleran.

## Geografia

Tyrrell konderriak 1.539,02 kilometro koadro ditu. Horietatik 531,42 ura dira. Beste 1.007,6 lurra dira. Biztanleria dentsitatea 2,86 da.

## Demografia

2010eko zentsoan bizi ziren 4.407 pertsonetatik 2.590 txuriak edo hispanoak dira. Horietatik hispano edo latino kategorian 240 dira. 1.677 beltzak edo afroamerikarrak. 7 amerikar natiboak ziren eta 1 Hawaii edo Pazifikoko irletako natiboak. 80 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 51 pertsonek kokatzen zuten.

### Biztanleria piramidea
## Kanpo estekak

* Datuak: Q507918
* Multimedia: Tyrrell County, North Carolina / Q507918
# Tysfjord

Tysfjord Norvegiako udalerria da. Nordland konderrian kokatua dago. 1463.76 km² ditu eta 2.028 biztanle ditu.

## Mugakideak

Honako udalerri hauekin egiten du muga:
Ballangen Hamarøy Gällivare udalerria Jokkmokk udalerria

## Kanpo estekak

* Datuak: Q493851
* Multimedia: Tysfjord / Q493851
# V. V. Giri

Varahagiri Venkata Giri (Berhampur, Orissa, 1894ko abuztuaren 10a - Chennai, 1980ko ekainaren 24a) Indiako 4. presidentea izan zen.
University College Dublinen zuzenbidea ikasi zuen. Mahatma Gandhi Londresen ezagutu zuen Lehen Mundu Gerran. 1916ko Pazko matxinadako buruzagiekin harremana izateagatik susmagarria izan zen, eta Irlandatik kanporatu zuten urte horretan bertan.
Indian Kongresuko Alderdiko kide izan zen, Gandhiko erresistentzia baketsuko mugimenduan parte hartu zuen eta bere ibilbidea osoan sindikalismoarekin lotuta egon zen.
Enbaxadore Ceilanen (1947-51), Lan ministro (1952-54), Uttar Pradesheko gobernadore (1952-60), Keralako gobernadore (1960-65) eta Mysoreko gobernadore (1965-67)izan zen.
1967tik 1969ra Indiako presidenteordea izan zen. 1969ko maiatzaren 3an Zakir Hussain hil ondoren, Giri jarduneko presidente bihurtu zen. Uztailaren 20an dimisioa eman zuen hauteskunde presidentzialera hautagai independente gisa aurkezteko.
Indiako presidentea izan zen 1969tik 1974ra.

## Kanpo estekak

* Datuak: Q312557
* Multimedia: V. V. Giri / Q312557
# V. Euskal Herria Txapela 2020-2021

=V. Euskal Herria Txapela 2020-2021 Euskal Herria Txapela futbol txapelketaren bosgarren ekitaldia da.

## Sailkapena

| Taldea | Jok. | Ira. | Ber. | Gal. | AG | KG | Ptk. |
| R. Sociedad | 8 | 4 | 4 | 0 | 10 | 3 | 16 |
| Osasuna | 8 | 3 | 4 | 1 | 8 | 6 | 13 |
| Alaves | 8 | 2 | 3 | 3 | 4 | 10 | 9 |
| Athletic Club | 8 | 1 | 4 | 3 | 6 | 8 | 7 |
| Eibar | 8 | 1 | 3 | 4 | 8 | 9 | 6 |

#### Finala

| 2021.08.06 20ː30 | R. Sociedad | 1 – 3 | Osasuna | Stadium Gal Ikusleak: 1.000 ikusle (aforo mugatua, beteta) Epailea: Aimar Velasco Abaiza |
| 2021.08.06 20ː30 | 53' Willian Jose | | 32' Budimir 64' Budimir 80' Jaume | Stadium Gal Ikusleak: 1.000 ikusle (aforo mugatua, beteta) Epailea: Aimar Velasco Abaiza |

## Denboraldiko emaitzak

| Data | Taldea | Emaitza | Taldea |
| 2020.09.27 | Eibar | 1 - 2 | Athletic Club |
| 2020.10.04 | Alaves | 1 - 0 | Athletic Club |
| 2020.10.18 | Eibar | 0 - 0 | Osasuna |
| 2020.10.24 | Osasuna | 1 - 0 | Athletic Club |
| 2020.12.06 | Alaves | 0 - 0 | Real Sociedad |
| 2020.12.13 | Real Sociedad | 1 - 1 | Eibar |
| 2020.12.23 | Alaves | 2 - 1 | Eibar |
| 2020.12.31 | Athletic Club | 0 - 1 | Real Sociedad |
| 2020.12.31 | Osasuna | 1 - 1 | Alaves |
| 2021.01.03 | Real Sociedad | 1 - 1 | Osasuna |
| 2021.02.07 | Osasuna | 2 - 1 | Eibar |
| 2021.02.21 | Real Sociedad | 4 - 0 | Alaves |
| 2021.02.28 | Alaves | 0 - 1 | Osasuna |
| 2021.03.21 | Athletic Club | 1 - 1 | Eibar |
| 2021.04.04 | Real Sociedad | 1 - 1 | Athletic Club |
| 2021.04.11 | Athletic Club | 0 - 0 | Alaves |
| 2021.04.26 | Eibar | 0 - 1 | Real Sociedad |
| 2021.05.02 | Eibar | 3 - 0 | Alaves |
| 2021.05.09 | Athletic Club | 2 - 2 | Osasuna |
| 2021.05.23 | Osasuna | 0 - 1 | Real Sociedad |

### Finala
## Ikus, gainera

* Euskal Herria Txapela
* Emakumezkoen Euskal Herriko Futbol Kopa

## Kanpo estekak

* Datuak: Q109330813
# V1500 Cygni

V1500 Cygni edo Nova Cygni 1975 1975ean Cygnus konstelazioan gertatu zen noba distiratsu bat da.
V1500 Cygni 1975eko abuztuak 29an aurkitu zuen Minoru Hondak, eta hurrengo egunean 1,7ko magnitudea zuen. Aste betez begi hutsez ikusteko moduko bezain ikusgai egon zen. Bere une gorena gertatu eta 680 egunera izarraren magnitudea 12,5era jaitsi zen.
AM Herculisen motako izar aldagarri kataklismiko bat da, bigarren mailako nano gorri batez eta lehen mailako nano zuri batez osatua dagoena. Lehenak materiala jaurtitzen dio biziki magnetizatutako bigarrenari.

## Kanpo estekak

* Datuak: Q2141056
* Multimedia: Nova Cygni 1975 / Q2141056
# V. Gordon Childe

Vere Gordon Childe (Sydney, 1892ko apirilaren 14 – 1957ko urriaren 19) historiaurreko ikerketaren gainean eragin handia zuen arkeologo australiarra izan zen. Europan eta Ekialde Hurbilean lan egin zuen batez ere.
Neolitoko Skara Brae aztarnategian indusketak egindakoan, Neolito Iraultza eta Hiri Iraultza kontzeptuak sortu zituen. Historiaren inguruan ikuspegi marxista izanda, uste zuen kultura materialak eragin handia zuela gizarteen gainean. Hori dela eta, uste zuen zibilizazioaren garapena arkeologiaren bidez aurkitu ahal zen teknologia-aldaketak eragina zela. Bere aurkikuntzak kokatzeko, Europako Historiaurreko sintesia garatu zuen, non teknologiaren hedapenek herrien migrazioak zekartzaten.

## Liburuak

* How Labour Governs (1923)
* The Dawn of European Civilization (1925)
* The Aryans: A Study of Indo-European Origins (1926)
* The Danube in Prehistory (1929)
* The Bronze Age (1930)
* The Forest Cultures of Northern Europe: A Study in Evolution and Diffusion (1931)
* The Continental Affinities of British Neolithic Pottery (1932)
* Neolithic Settlement in the West of Scotland (1934)
* New Light on the Most Ancient East (1935)
* Prehistory of Scotland (1935)
* Man Makes Himself (1936, slightly revised 1941, 1951)
* Prehistoric communities of the British Isles (1940, 2nd edition 1947)
* What Happened in History (1942)
* The Story of Tools (1944)
* Progress and Archaeology (1944, 1945)
* History (1947)
* Social Worlds of Knowledge (1949)
* The Constitution of Archaeology as a Science (1953)
* Society and Knowledge (1956)
* Piecing Together the Past: The Interpretation of Archeological Data (1956)
* Datuak: Q154655
* Multimedia: V. Gordon Childe / Q154655
# V. Mendeurrena dorreak

V. Mendeurrena dorreak (gaztelaniaz: Torres V Centenario), Espainiako Melilla hiriko eraikinik altuena da. Bertan daude epaitegiak, Zerga Administrazioaren Ordezkaritza eta INGESAren Lurralde Zuzendaritza. Rafael Ginel Itsas Pasealekuan dago, 3. zenbakian.

## Deskribapena

Bi dorre angeluzuzenek osatzen dute, fatxadekin, mendebaldekoa izan ezik, erabat kristalduak, hamaika solairukoak bakoitza, hamabigarren solairuko instalazio teknikoetarako teilatu lau batzuk dituztenak, eta, horren gainean, egitura zirkularra du, jatetxe panoramiko batentzat diseinatua, 75 metroko altuera lortu arte.

## Kanpo estekak

* Datuak: Q42307743
* Multimedia: Edificio V Centenario, Melilla / Q42307743
# V373 Scuti

V373 Scuti izena Scutum konstelazioan 1975ean agertu zen nobari eman zitzaion. Noba honek 6 diztira magnitudea lortu zuen.

## Koordenatuak

* Igoera zuzen: 18h 55m 19.26.56s
* Deklinazio: −07°43'05".6

## Erreferentziak

* ↑ https://web.archive.org/web/20100401152223/http://www.tsm.toyama.toyama.jp/curators/aroom/var/nova/1970.htm

## Kanpo estekak

* Datuak: Q1756335
# V. Volodarski

Moisei Markovitx Goldstein (errusieraz, Моисей Маркович Гольдштейн) eta V. Volodarski (errusieraz, В. Володарский) moduan ezaguna, (1891ko abenduaren 11 – 1918ko ekainaren 20a) Ukrainan jaiotako boltxebike judua izan zen.

## Biografia
### Erbestea

Politikan 1905ean sartu zen, 14 urte zituela, lehenik Bund judu alderdian eta gero “Spilka” deitutako ukrainar alderdi sozialista eta nazionalista batean. Spilka laster mentxebikeekin lerratzerakoan, alderdi honetako kide egin zen Volodarski. 1908an eta 1911an atxilotu egin zuten, 1913an aske geratzean AEBtara erbesteratu zen. Lehen Mundu Gerrarekin bat, Volodarski mentxebikeen ezkerreko adarrarekin (gudaren kontrakoekin) batu zen. AEBn gudaren kontrako errusiar sozialista erbesteratu gehienak boltxebikeak zirenez, pixkanaka tesi horietara mugitzen hasi zen Volodarski, batez ere, AEBn ere bazegoen Bukharinen bidez.

### Errusiara itzulera

1917ko maiatzean, ostean Errusiara itzuli zenean, Mezhraionka taldearekin bat egin zuen (boltxebikeen eta mentxebikeen arteko batasuna bilatzen zuen taldea), eta Mezhraionkak uztailean boltxebikeekin bat egiterakoan, Volodarski ere boltxebikeekin bat lerratu zen. Uztaileko Egunetan zehar, oraindik alderdikide ez zela (Mezhraionkak oraindik ez zuen boltxebikeekin bat egin), garrantzitsua izan zen Putiloveko langileek klandestinitatean zeuden boltxebikeei babesa publikoki adieraz ziezaien.
Irailean, Petrogradeko Sobieteko exekutibako kide aukeratu zuten. Komite Zentralaren kide ez zenez gero, ez zen urriaren 10eko bilera historikoan egon, baina Kamenev eta Zinovievekin bat egin zuen boltxebike apurrenetakoa izan zen (hala ere, ez zuen hauek bezala bere postura publiko egin). Urriko Iraultzarekin bat burutu zen Sobietaren II. Biltzar Nagusian VTsIKeko kide aukeratu zuten. Urriko Iraultzaren ostean, Brest-Litovskeko Itunaren kontra ageri izan zen, baina ez zen oposizio horretan nabarmendu.
1918an, boltxebikeen prentsa eta agitaziorako arduradun aukeratu zuten. Armada Gorrian agitatzaile bezala ere egin zuen lan, lehenik Errumaniar Frontean, eta gero Errusia Iparraldean. Krasnaia Gazeta (“Kazeta Gorria”) egunkaria fundatu zuen. 1918ko ekainean, eskuineko eserista batek, Grigori Semionovek, tiroz erail zuen.
Anatoli Lunatxarskiren arabera, Moisei Volodarski inoiz Alderdi Boltxebikeak izandako propagandistarik onenetakoa izan zen.

## Erreferentziak

* 1 2 3 4 5 6 Volodarski, Moisei, K17, 2017-07-28. CC0 Domeinu Publikoa

## Kanpo estekak

* Datuak: Q739358
* Multimedia: V. Volodarsky / Q739358
# V. mendea

V. mendeak 401etik 500. urtera bitarteko iraupena du, biak barne.

## Gertaerak
### Kultura

* Kora eliza eraikitzen hasi zen Konstantinopolisen (egungo Istanbulen).

### Pertsona nabarmenak
## Kanpo estekak

* Datuak: Q8095
* Multimedia: 5th century / Q8095
# V. urteko fructidorreko 18ko estatu-kolpea

V. urteko fructidorreko 18ko estatu-kolpea Direktoriok egindako ekintza da, 1797ko irailaren 4an, Augereau jeneralak bultzatuta. Hauteskundeetan monarkikoek gehiengoa lortu ondoren, hiru direktorek - Paul Barras, Jean-François Rewbell eta Louis Marie de La Révellière-Lépeaux- coup d'état bat prestatu zuten militarren laguntzarekin. Militarrek diputatuak atxilotu eta horietako 53 Cayennera erbesteratu zituzten. 42 egunkari itxi eta hauteskundeak baliogabetu zituzten. Errepublikanoen erreakzioa apaizetara ere hedatu zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ (Ingelesez) Doyle, William. (2002). The Oxford History of the French Revolution. Oxford: Oxford University Press, 330 or. ISBN 978-0-19-925298-5..

## Kanpo estekak

* Datuak: Q248033
* Multimedia: 18 Fructidor / Q248033
# Udaberria, uda, udazkena, negua... eta udaberria

Udaberria, uda, udazkena, negua... eta udaberria (Hangul: 봄 여름 가을 겨울 그리고 봄; RR: Bom yeoreum gaeul gyeoul geurigo bom), Kim Ki-duk zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Laku baten erdian bizi da monje budista bat, eta mutiko bihurri bat heztea da bere zeregin nagusia. Mutiko hazi ahala, bizitzaren faseak filmaren urtaroak bezala igarotzen dira, eta izenburuak dioen bezala, udaberrian hasi zena berriro udaberri bihurtzen denean, bizitzaren zikloa ere modu harrigarri batean osatzen dela jakingo dugu.

## Erreferentziak

* ↑ «Udaberria, uda, udazkena, negua... eta udaberria (2003) [MEGA|1080p [ONLINE]»] Euskal Encodings (Noiz kontsultatua: 2020-12-11).

## Kanpo estekak

* Datuak: Q494871
# Udaberriaren sagaratzea

Udaberriaren sagaratzea (frantsesez: Le Sacre du printemps; errusieraz: Весна священная, translit.: Vesna svyashchennaya) Igor Stravinskik sortutako ballet eta orkestra kontzertua da.

## Estreinaldia

1913ko maiatzaren 29an Igor Stravinskiren (1882-1971) Udaberriaren sagaratzea balleta estrainatu zen Parisen, Vaslav Nijinskiren koreografiarekin. Obrak dontzeila baten bahiketa eta sakrifizioa kontatzen du; dontzeilak hil arte egin behar du dantzan.
Publikoa lehen ekitaldian, oberturan bertan, hasi omen zen txistuka eta agertokira objektuak jaurtitzen, besteak beste laranjak. Estreinaldia bertan behera geratu zen. Zenbait iturriren arabera, liskarrak 40 atxilotu eragin zituen, baita duelo bat ere.
Egun, Udaberriaren sagaratzea musika garaikideko obra gailentzat eta XX. mendeko musika abangoardiaren oinarritzat jotzen da.

## Erreferentziak

* 1 2 3 4 Nagore Irazustabarrena, Publikoak ez du beti arrazoi, Argia, 2017ko ekainaren 11

## Kanpo estekak

* Datuak: Q206015
* Multimedia: Le Sacre du printemps / Q206015
# Udaberria (Botticelli)

Udaberria edo Udaberriaren alegoria (italieraz Primavera) Sandro Botticellik 1478 inguruan tenperaz ohol gainean egindako margolana da. Egun Uffizi Galerian dago, Florentzian.
Italiako Pizkundeko lanik ezagunenetakoa, zenbait pertsonaia mitologiko ageri dira lorategi batean. Esanahiari dagokionez, berriz, kritikariak ez datoz bat zehazterakoan zeren alegoria den koadroa. Udaberriaren hazkunde joria aipatu da, baita maitasun neoplatonikoa ere.

## Kanpo estekak

* Datuak: Q549847
* Multimedia: Primavera by Sandro Botticelli / Q549847
# Udaberri kantoi-hautsia

Udaberri kantoi-hautsia (gaztelaniaz: Primavera con una esquina rota) Mario Benedetti idazle uruguaiarrak 1986an plazaratutako eleberria da. Hau da bere eleberri ezagunetariko bat. 1987an Amnistia Internazionala erakundeak, Bruselan, Golden Flame Prizek liburu horregatik eman zioten. Idazlearen erbestean idatzitako liburua da.

## Argumentua

Eleberria Uruguain kokatzen da, 1973ko estatu-kolpearen ondorengo diktadura militarraren garaian, eta elementu autobiografikoz beteta dago. Protagonista, Santiago, kartzelan dago, eta haren familia, berriz, Mexikon erbesteratuta.
Eleberrian bost pertsonaia nagusiek beren esperientzien berri ematen dute, beren kezkak, beldurrak eta gogoak azalduz elkarri ezagutuko ditugu. Norberak bere ikuspuntua, bere tonu eta estilo berezia erabiliz, beren bizitza erakutsiko digu. Gai asko jorratuko dituzte: injustizia, zapalkuntza, borroka, militantzia, espetxealdia, tortura, maitasuna, fideltasuna, traizioa... Hitz hauek behin eta berriro agertuko dira pertsonaien ahotan. Tonua, dena dela, aldatzen joango da: orain tonu serio nahiz poetikoan kontatuak, orain umore, ironia edo sarkasmo handiz azalduak, beti ere Benedettik berezko duen humanismo eta samurtasunaz zipriztinduak. Nolabait, eleberri honek erbestezko negu luze baten ondorengo udaberriaren etorrera ospatzen du, baina udaberri horrek hautsia du kantoi bat, hortik izenburua, eta pertsonaiek bertan islatzen den errealitate berrira egokitzen ikasi beharko dute.

## Pertsonaia nagusiak

Horrela aurkeztu ditu Aiora Jakak:
* Santiagok emazteari edo aitari idazten dizkion eskutitzen bidez adierazten ditu bere sufrimendu, gogoeta, itxaropen eta ametsak;
* Graciela, berriz, elkarrizketa bidez nahiz hirugarren pertsonan kontatutako narrazioen bidez deskribatzen zaigu;
* Beatriz, haurra, bederatzi bat urteko neskatila, helduen munduko kontzeptuak bere haur-ikuspegitik ulertzen saiatzen da barne-gogoeta samur bezain barregarrien bidez;
* don Rafaelek eguneroko moduko batean kontatzen ditu bere kezka eta arrangurak;
* Rolando, azkenik, lehenengo nahiz hirugarren pertsonan idatzitako kapituluen bidez ezagutzen dugu.

## Euskarazko bertsioa

Itzulpena Aiora Jakak egin zuen eta Literatura Unibertsala bilduman plazaratu zen 2018an.

## Erreferentziak

* ↑ https://www.erein.eus/liburua/udaberri-kantoi-hautsia
* ↑ https://eizie.eus/eu/argitalpenak/senez/2018/benedetti-euskaraz
* ↑ «'Baikortasunez eta humanismoz beteta dago ‘Udaberri kantoi-hautsia’ eleberria'» Euskal Irrati Telebista (Noiz kontsultatua: 2020-04-06).

## Kanpo estekak

* Aiora Jakak liburu honen itzulpenaz argitaratutako artikulua.
* Liburuaren inguruan Aiora Jakarekin elkarrizke EITBn.
* (Gaztelaniaz):Elvira Sastreren komentarioa Librotea webgunean.
* Datuak: Q109331748
# Udaberrian

    Artikulu hau euskal abestiari buruzkoa da; urtaroa gaitzat duena beste hau da: «Udaberri»
Udaberrian Faustino Azpiazu Sakabi eta Joxe Mari Urkola Egañazpi trikitilarien abesti bat da. Mutil eta neska baten arteko amodio kontuen berri ematen du.

## Kanpo estekak

* Udaberrian abestia entzungai. Youtube.com
* Datuak: Q12268486
# Udaberriko Ofentsiba

1918ko Udaberriko Ofentsiba edo Ludendorff Ofentsiba, Kaiserschlacht (Kaiserraren gudua) izenarekin ezagutua Alemanian, Alemaniak Mendebaldeko Frontean egindako eraso multzo bat izan zen, Lehen Mundu Gerraren amaieran. Ofentsiba 1918ko martxoaren 21ean hasi zen, eta eraso honekin 1914an hasitako Lubaki-gerrari amaiera eman zion, mugimendu gerrari berriro hasiera emanez. Alemaniarrek onartu zuten gerra irabaztea ezinezkoa izango zela Estatu Batuak Mendebaldean masan iristen baziren, eta, orduan, azken eraso bat antolatu zute hau gertatu baino lehen. Beste puntu bat Alemaniaren alde Brest-Litovskeko Itunaren sinadura izan zen; Ekialdeko Fronteari amaiera ematen ziona. Honek 50 alemaniar dibisio askatzen zituen Ekialdetik Mendebalderantz bidaltzeko.
Ofentsiba lau eraso nagusiz osatuta zegoenː Michael, Georgette, Gneisenau eta Blücher-Yorck izenez ezagututa. Michael eraso boteretsuena zen eta honen beharra Sommen aurreratzea zen, britainiar armada-gorputza nagusia garaitzea eta suposatzen zen hau lortuta Frantziak armistizio bat eskatuko zuela. Beste hiru ofentsibak Sommeko frontetik dibisioak alderatzea zeukaten.
Eraso honek ez zeukan muga zehatz bat, eta ofentsiba aurrera zihoan bitartean helmugak hainbat aldiz aldatu ziren. Aliatuen tropak itsasotik hurbil eta Amiensen kokatuta zeuden; hainbat urtez hondatutako lurrak defentsa ahul batekin utziz.
Alemaniarrek ez ziren errefortzuak eta hornidura azkar mugitzeko gai izan, eta horregatik ezin zuten aurrerapenak mantendu izan. Ofentsiba azkarrago mugitzeko Sturmtruppen taktikak erabili zituzten baina hauek ez ziren hainbeste hornidura garraiatzeko gai beste infanteria bezala, mugimendua azkarra eta arina izan behar zutelako.
1918ko apirilerantz alemaniar aurrerapen nagusi baten arriskua desagertu zen. Alemaniar armadek galera erraldoiak jaso zituzten eta amaieran okupatutako lurra kalitate eta garrantzi gutxikoa zen, eta hain ahuldutako unitateei haiek mantentzea ezinezkoa egingo zitzaien. 1918ko abuztuan, Estatu Batuar unitateen laguntzarekin Aliatuek azken kontraeraso bat egingo zuten. Ehun Eguneko Ofentsiba izenarekin, azaroan Alemaniaren errendizioarekin amaituko zen; eta honek Lehen Mundu Gerra osoa.

## Erreferentziak

* ↑ (Ingelesez) Baldwin, Hanson. (1962). World War I: An Outline History.. Hutchinson ISBN OCLC 988365...

## Kanpo estekak

* Datuak: Q750567
* Multimedia: Kaiserschlacht / Q750567
# Udaiarren kasbah

Udaiarren kasbah (arabieraz: قصبة الأوداية‎, Qaṣba al-Ūdāya) Rabateko kasbah edo gotorleku militarra da. Bu Regreg ibaiaren bokalean eraiki zuten, Sale hiriaren aurrean.

## Historia

Almohadeek eraiki zuten 1150ean, hiria hartu zutenean almorabideen kasbah eraitsi zutelako. Jauregi eta meskita bat (al-Mahdiyya izenekoa) erantsi zizkioten. Abu Yusuf Yaqub al-Mansur hil zenean eraikina hutsik geratu zen. 1609an, Filipe III.a Espainiakoak moriskoak kanporatu zituenean, 2.000 gotorlekuan geratu ziren. Urte batzuk geroago, morisko hauek bertan Saleko Errepublika ezarri zuten.
XVIII. mendean alauiek eraikina zaharberritu zuten eta baita jauregi bat eraiki ere. 1833an udaiarren tribua matxinatu zen eta Abd al-Rahman ibn Hisham sultanak tribua menderatu zuenean bertan kokatu zuen.
2012an UNESCOk Gizateriaren Ondare izendatu zuen.

## Galeria

* Kasbahren barnean
* Kasbahren barnean
* Kasbahen izkina bat
* Kasbahren atea
* Kasbah barneko ate bat
* Kasbah barneko ate bat
* Kasbah barneko ate bat
* Kasbah barneko ate bat
* Kasbah barneko ate bat
* Kasbah barneko ate bat
* Ikuspegia kasbahtik
* Kasbahren harresiak

## Erreferentziak

* ↑ «Rabat Named UNESCO World Heritage Site» Caribbean News Digital 2012-11-23.

## Kanpo estekak

* Datuak: Q2569036
* Multimedia: Kasbah of the Udayas / Q2569036
# Tythegston

Tythegston, galesez: Llandudwg, Galesko udalerri txiki eta parrokia zibil bat da, Bridgend konderrian. Bridgend udalerritik 5,6 kilometro ekialdera dago.

## Kanpo estekak

* Datuak: Q22937369
* Multimedia: Tythegston / Q22937369
# Ugo Colombo

Ugo Colombo (San Giorgio su Legnano, 1940ko otsailaren 22a - Pontremoli, 2019ko urriaren 10a), txirrindulari italiarra izan zen.

## Taldeak

* Springoil-Fuchs(1964).
* Filotex (1965-1974).

## Palmaresa

1965
* 5. Suitzako Itzulian
1968
* Montelupo Sari Nagusia.
* 3. Campaniako Giroan
* 10. Frantziako Tourrean
1969
* 4. Romandiako Tourrean eta bi etapa.
* 5. Italiako Giroan eta etapa bat.
1970
* Placci Kopa.
* Kataluniako Voltako etapa bat.
* 2. Camaioreko Sari Nagusian.
* 5. Suitzako Itzulian
* 7. Romandiako Tourrean
1971
* Placci Kopa.
* 3. Suitzako Itzulian eta etapa bat.
* 3. Italiako Giroan.
1972
* Italiako Giroko etapa bat.
1974
* Italiako Giroko etapa bat.

## Sailakpen orokorra Itzuli Handietan

| Itzulia | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 |
| Italiako Giroa | 39. | 23. | 18. | UT | 36. | 5. | 17. | 3. | 23. | UT | 39. |
| Frantziako Tourra | - | - | 44. | 34. | 10. | - | - | - | - | - | - |
| Espainiako Vuelta | - | - | - | - | - | - | - | - | - | - | - |
| Munduko txapelketa | - | - | - | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

Ugo Colombo - ProCyclingStats
* Datuak: Q2311612
* Multimedia: Ugo Colombo (cyclist) / Q2311612
# Uglitx-eko urtegia

Uglitx-eko urtegia (errusieraz: У́гличское водохрани́лище) Volgako urtegia da, 250 kilometro inguruko luzera duena. 1939an eraiki zuten Uglitx inguruan.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1479284
* Multimedia: Uglich Reservoir / Q1479284